**УГОВОР О ДУГОРОЧНОЈ КООПЕРАЦИЈИ**

 Закључен у \_\_\_\_\_\_\_, дана \_\_\_\_\_\_.2016. године између:

 **1. Предузеће „Apicase honey“ (Апикејс хани) из Белановице** улица Ломина број 5, ПИБ: 107000264, које заступа директор Душан Мирић (у даљем тексту: **Откупљивач меда**)

 **2. Пчелара почетника** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЈМБГ \_\_\_\_\_\_\_\_\_\_\_\_\_, л.к.бр. \_\_\_\_\_\_\_\_\_\_\_\_\_, (у даљем тексту: **Кооперант**), на следећи начин:

**Члан 1.**

У циљу остваривања заједничких и појединачних пословних интереса овим Уговором уговорне стране успостављају пословну сарадњу у складу са Уговором о партнерству број 037 СДЦ/16 од 04.03.2016. године, који је Откупљивач меда, као имплементациони партнер закључио са РРА „Златибор“ д.о.о. Ужице, а у оквиру реализације Програма развоја приватног сектора у југозападној Србији.

 У циљу циљу заједничког и координисаног деловања и реализације Уговора о пртнерству из става 1. овог члана, овим Уговором уговорне стране успостављају дугорочну сарадњу као кооперанти у области пчеларства, као и производње и продаје меда и других пчелињих производа.

 **Члан 2.**

 Уговорне стране сагласно утврђују да је предмет овог Уговора испорука 15 кошница (петнаест) ЛР, односно ДБ кошница са пчелињим ројевима после багремове паше од стране Откупљивача меда кооперанту у укупној вредности од 194,503.85 РСД, односно 1,575.00 евра. Уговорне стране сагласно констатују да вредност једне ЛР или ДБ кошнице са пчелињим ројем износи 12,966.92 РСД, одноносно 105 евра.

Од наведеног броја кошница:

 - 2,25 (двазарездвадесетпет) кошница Откупљивач испоручује Кориснику као субвенција РРА ''Златибор'', без накнаде

- 6,00 (шест) кошница Откупљивач испоручује Кориснику као субвенцију општине \_\_\_\_\_\_\_\_\_\_ без накнаде

 - 6,75 (шестзарезседамдестпет) кошница које су у власништву Откупљивача меда.

**Члан 3.**

 Откупљивач меда ће целокупну количину кошница са пчелињим ројеви из члана 2. овог уговора, испоручити кооперанту у року од 01.06.2016 до 10.07.2016. и под условом да Кооперант преда Откупљивачу меда средстава обезбеђења предвиђена у члану 9. овог Уговора, као и да плати део уговорене купопродајне цене за 3,00 кошнице са пчелињим ројевима које су у власништву Откупљивача меда, на начин и у року предвиђеним у члану 4. став 1. овог Уговора.

 Уговорне стране су сагласне да уколико кооперанту не буду испоручене све уговорене кошнице са пчелињим ројевима најкасније до 10.07.2016. године, Кооперант може једнострано раскинути овај Уговор и тражити повраћај уплате.

**Члан 4.**

 Кооперант се обавезује да плати у новцу Откупљивачу меда 3,00 (три) кошнице са пчелињим ројевима у износу од 38.900,77РСД, односно 315,00 евра одмах по закључењу овог Уговора.

 Уговорне стране су сагласне да кооперант надокнади Откупљивачу меда преостали број кошница са пчелињим ројевима у износу од 48.625,96 РСД, одноно 393,75 евра, испоруком меда из свог производног програма који одговара захтевима квалитета и то најкасније до 01.09.2016. године.

 Уговорне стране су сагласне да Откупљивач меда може захтевати од Кооперанта исплату у новцу испоручених кошница са пчелињим ројевима из става 2. овог члана, уколико Кооперант не врши испоруку меда према уговореној динамици.

 Откупљивач меда задржава право својине на 6,75 кошница са пчелињим ројевима све док Кооперант не измири своје обавезе у целости.

 По измирењу обавезе у целости, право својине на кошница са пчелињим ројеви прелази на Кооперанта, о чему је Откупљивач меда дужан издати писану потврду да су све уговорене обавезе измирене.

**Члан 5.**

За преузете кошнице са пчелињим ројеви Кооперант је дужан да потпише отпремницу коју издаје Откупљивач меда, а која је саставни део овог Уговора и у којој су садржане врсте и количине кошница које је Кооперант преузео. Отпремница мора бити потписана од стране Кооперанта.

 Приликом куповине 3,00 кошница са пчелињим ројеви чији је власник Откупљивач меда, Откупљивач меда је дужан да Кооперанту изда фискални исечак, као и фактуру која садржи:

1. назив, адресу и ПИБ издаваоца рачуна;
2. место и датум издавања и редни број рачуна;
3. име, презиме, ЈМБГ, адресу примаоца рачуна;
4. врсту и количину купљене робе;
5. датум промета робе и висину авансног плаћања;
6. износ основице;
7. износ ПДВ који је обрачунат на основицу;

 8. валуту плаћања;

 9. број фискалног исечка на основу кога је промет евидентиран.

**Члан 6.**

Уговорне стране утврђују укупну вредност предметне робе еурима, а Кооперант се обавезује да, на начин и у року предвиђеним у члану 3. овог Уговора уплати на текући рачун Откупљивача меда сва задужења плати у динарској противвредности по средњем курсу НБС на дан уплате, али не мању динарску вредност од износа који је исказан на фискалном исечку и фактури.

 Исплата купопродајне цене се врши на текући рачун Откупљивача меда број \_\_\_\_\_\_\_\_\_\_\_\_\_\_\_\_\_\_\_\_\_ који је отворен код \_\_\_\_\_\_\_\_\_\_\_\_\_\_\_ банке.

**Члан 7.**

Откупљивач меда сеобавезује да ће Кооперанту обезбедити саветодавну подршку преко стручне службе, коју Кооперант може контактирати преко Call centra на телефон број 014/3435-987.

**Члан 8.**

Кооперантсе обавезује да до 01.09.2016. године региструје своје газдинство у Регистру пољопривредних газдинстава као некомерцијално или комерцијално пољопривредно газдинство (по свом избору) и да Откупљивачу меда достави потврду о регистрацији, а све у циљу несметане кооперације између уговорних страна.

**Члан 9.**

 Кооперант се обавезује да у наредне 3 (три) године рачунато од дана пријема кошница, неће отуђити 15 кошница са пчелињим ројевима које је добио кроз програм субвенције од стране РРА ''Златибор'' и општине \_\_\_\_\_\_\_\_\_\_\_, у супротном Откупљивач меда има право да име донатора захтева од Кооперанта повраћај кошница или исплату њихове вредности утврђене у члану 2. овог Уговора.

**Члан 10.**

 Уговорне стране су сагласне да је Кооперант у обавези да у моменту потписивања Уговора преда Откупљивачу меда, као средства обезбеђења за извршење обавеза из овог Уговора и то:

* две бланко соло менице, са меничним овлашћењем за коришћење,
* као и да обезбеди јемца који ће солидарно јемчити за извршење обавеза Кооперанта.

 Уговорне стране су сагласне да је обавеза Кооперанта да обезбеди средства озбеђења из става 1. овог члана, а уколико Кооперант није у могућности, дужан је да обезбеди средства обезбеђења од стране свог јемца, који ће да преда две бланко соло менице, са меничним овлашћењем за коришћење.

 Меничним овлашћењем Кооперант овлашћује Откупљивача меда да менице може попунити и дати на наплату на износ доспелих и неплаћених потраживања насталих по основу овог Уговора.

  **Члан 11.**

 Овај Уговор се закључује на одређено време од 3 (три) године и ступа на снагу даном потписивања од стране уговорних страна.

 **Члан 12.**

 Уговорне стране су сагласне да ће се за све што није изричито регулисано овим уговором применити одредбе Закона о облигационим односима.

 **Члан 13.**

 Евентуалне спорове проистекле из овог уговора, стране ће првенствено решавати споразумно.

 Уколико се настали спор не може решити споразумно, стране уговарају стварну и месну надлежност Основног суда у \_\_\_\_\_\_\_\_\_\_\_\_.

 **Члан 14.**

 Овај уговор је састављен у 3 (три) истоветна примерака, од којих 2 (два) примерка за Откупљивач меда, а 1 (један) примерак за Кооперанта.

 **ОТКУПЉИВАЧ МЕДА КООПЕРАНТ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_